แรงซื้อเก็งกำไรหุ้นขนาดเล็กประคองดัชนีปิดบวก 0.58 จุด
แรงซื้อเก็งกำไรหุ้นขนาดเล็กประคองดัชนีปิดบวก 0.58 จุด ฟากโบรกฯ แนะเลี่ยงลงทุนหุ้นขนาดใหญ่ โดยดัชนีปิดตลาดฯ วันนี้ ที่ระดับ 1,800.03 จุด บวก 0.58 จุด หรือ 0.03% มูลค่าการซื้อขาย 5.38 หมื่นล้านบาท
13 ก.พ. 2561

ผู้สื่อข่าวรายงานว่า ดัชนีปิดตลาดฯวันนี้ ที่ระดับ 1,800.03 จุด บวก 0.58 จุด หรือ 0.03% มูลค่าการซื้อขาย 5.38 หมื่นล้านบาท
10 หุ้นดันดัชนีวันนี้

ด้าน นายกิจพล ไพรไพศาลกิจ ผู้อำนวยการและนักกลยุทธ์ บล.ยูโอบี เคย์เฮียน (ประเทศไทย) เปิดเผยกับ “ข่าวหุ้นธุรกิจออนไลน์” ว่า ภาพรวมตลาดหุ้นในช่วงบ่ายวันนี้มีการซื้อขายที่ชะลอตัวลง โดยตลาดฯ ได้ขึ้นมาทดสอบที่ระดับ 1,800 -1,806 จุด แต่ยังไม่สามารถผ่านไปได้ โดยวันนี้นักลงทุนส่วนใหญ่เน้นเข้าซื้อเก็งกำไรในหุ้นขนาดเล็ก
โดยหุ้นที่น่าสนใจในขณะนี้ 1.หุ้นที่ราคาไม่แพง 2.หุ้นที่มีแนวโน้มผลประกอบการดี 3.หุ้นที่นักลงทุนถือครองยังไม่เยอะอย่างหุ้นกลุ่มเช่าซื้อ อาทิ TK, AMANAH, MAJOR, BDMS และ BCH 4.หุ้นที่มีปันผลสูง อย่าง INTUCH และ ADVANC และ 5.หุ้นกลุ่มธนาคาร
ส่วนแนวโน้มตลาดหุ้นไทยในวันพรุ่งนี้ (14 ก.พ.61) คาดว่ายังคงอยู่ในช่วงการปรับฐาน แนะนำเก็งกำไรในหุ้นรายตัว และหลีกเลี่ยงหุ้นขนาดใหญ่ที่ปรับตัวขึ้นมาในช่วง 5 เดือนที่ผ่านมา เนื่องจากมีความเสี่ยงถูกขายทำกำไรของออกมา พร้อมวางแนวรับที่ 1,790 จุด และแนวต้าน 1,810 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
AOT มูลค่าการซื้อขาย 3,601.58 ล้านบาท ปิดที่ 68.75 บาท เพิ่มขึ้น 1.25 บาท
PTT มูลค่าการซื้อขาย 2,752.69 ล้านบาท ปิดที่ 488.00 บาท ราคาไม่เปลี่ยนแปลง
BANPU มูลค่าการซื้อขาย 1,818.42 ล้านบาท ปิดที่ 21.10 บาท ลดลง 0.10 บาท
PTTEP มูลค่าการซื้อขาย 1,666.75 ล้านบาท ปิดที่ 114.00 บาท ลดลง 1.50 บาท
EA มูลค่าการซื้อขาย 1,531.28 ล้านบาท ปิดที่ 67.25 บาท ลดลง 1.75 บาท
ตลาดหุ้นเอเชีย
